
Trei proiecte arădene la etapa națională Concursul Național MEN 
MADE FOR EUROPE 2018
În perioada 12 – 15 aprilie 2018, la Constanța, s-a desfășurat Concursul Național Made for Europe. 

Județul Arad a fost reprezentat prin trei școli, care au prezentat produsele a trei proiecte internaționale: 

· proiectul eTwinning Book of National Fairy Tale, ale cărui produse (o hartă tridimensională, o carte cu povești și un soft educațional) au fost prezentate de eleva Circa – Chirilă Anyia de la Colegiul Național Moise Nicoară, profesori coordonatori Camelia Circa – Chirilă și Diana Șimonca – Oprița,
·  proiectul de parteneriat strategic Erasmus+,  acțiunea cheie 2 With the future in your hands,al Școlii Gimnaziale „Aron Cotruș”, cu produsul”Carte” prezentat de eleva Sturza Melissa, profesor coordonator Nan Camelia 
·  proiectul de mobilități Erasmus+, acțiunea cheie 1 Learning to Be, al Liceului Tehnologic ”Francisc Neuman”, ai cărui elevi, Horga Ana Maria și Pașcalău Ionuț, au prezentat produsul "Plicul identității", profesori coordonatori Avacovici Adina și Brișan Doina.

Elevii au avut parte de o experiență deosebită la malul Mării Negre, începând cu festivitatea de deschidere, presărată cu momente multiculturale (dansuri și cântece dobrogene, rusești, grecești, turcești și macedonene), continuând cu amenajarea standului  expoziției și vizitarea acesteia, prilej pentru a schimba impresii și idei, dar și cu prezentarea produselor în fața comisiei centrale, cu plimbări pe faleza mării și cu petrecerea și tortul oferite de organizatori.

În urma evaluării, elevii arădeni au obținut punctaje onorante, iar eleva Circa – Chirilă Anyia de la Colegiul Național Moise Nicoară a obținut premiul al II-lea.

